Calendarium Internationale Perpetualeque
Calendarium Internationale Perpetualeque est calendarium solare anno 1923 a Moyse B. Cotsworth creatum. Hoc calendarium in usu annis 1928-1989 apud collegium Eastman-Kodak fuit. Calendarium fundamenta habet in Calendario Positivistico a Augusto Comte excogitato, quod invicem in calendario Gregoriano et calendariis Polynesiae solariis fundamenta habet. Hoc in calendario omnes menses die Solis incipiunt, et accurate 28 dies (quattuor hebdomades) durant. Sunt tredecim menses cuncti, addito mense Sole inter Iunium et Iulium interposito. Sunt duo dies intercalarii. Ultimus anni dies semper est praecipua nomine Dies anni, nullo mense incluso. Et cum necesse est propriam diem intercalariam inserere, sequente calendarii Gregoriani lege de diebus intercalariis, ille dies interponendus est inter menses Iunium et Solem. Calendarium Pacificum, postea anno 1930 creatum, fere simile est, sed mensis eius additicius ante Decembrem insertus Columbus dicitur, et potius quam singula dies quoque in anno inseratur, hebdomas intercalaria integraque nomine Pax quoque in sex annis inter menses Columbum et Decembrem intercalatur.